Tuis Huis, ens Resepte
Resepte Voelgoed - Junie 5, 2019
Resepte Voelgoed - Maart 16, 2018
BESTANDDELE 500 g droëbone van jou keuse, oor­nag in koue water geweek 1 lourierblaar 30 ml kanola-olie 2 wortels, geskil en gekap 2 selderystingels, gekap 2 preie, goed skoongemaak en fyngesny 4 knoffelhuisies, fyngekap 125 ml fyngekapte...
Resepte Voelgoed - Augustus 24, 2018
Resepte Voelgoed - Maart 29, 2018
Resepte Voelgoed - Junie 26, 2019
Resepte Voelgoed - Februarie 23, 2018
Resepte Voelgoed - Junie 8, 2018
Resepte Voelgoed - Junie 14, 2019
10 min. + gaarmaak: 25 min. 8-10 mense BESTANDDELE 500 g gerolde hawermout 200 g koring 100 g amandelvlokkies 1 handvol pampoensaad 1 e karamelgeursel 1 e vanieljegeursel 2 e olyfolie 4 e rou heuning 50 g amandelneutbotter 3 e rou... Suid Afrikaanse Nuus Thread - Page 167 - Stormfront
07-25-2007, 01:58 AM #1661
Vonnis is belaglik, sê aktiviste
Delmas. – Rou snikke het gister in die stampvol landdroshof opgeklink toe diereregte-aktiviste in grafiese detail gehoor het hoe Phillip Matthysen (31) sy baba-poolhond lewend met ’n kettingsaag onthoof het.
Woede het die hofgangers skaars minute later oorval toe die vonnis van die “Delmas chainsaw murderer”, soos hy op plakkate uitgekryt is, in die geheel opgeskort is.
Aktiviste het bossies blom- me, skel-plakkate en lewensgrootte-kleurfoto’s van poolhonde voor die hof neergelê ter herinnering aan die “vermoorde” Siberiese poolhondjie. Die groep van sowat 50 mense het ná die vonnis na Matthysen se kleinhoewe in Sundra gery nadat hy ongesiens deur die aanhoudingselle by die hof uitgeglip het.
Die skare het sy vyf ander honde deur die veiligheidshek vertroetel toe hulle blomme voor die hek neergelê en voor die huis betoog het.
Matthysen, ’n bemarkingskonsultant van Sundra, het skuld beken op die grusame “moord” en by monde van sy prokureur gesê hy het sy Siberiese poolhond se kop in ’n “woede-uitbarsting” met ’n petrol-aangedrewe kettingsaag afgesaag.
Matthysen het hom in Februarie aan dieremishandeling skuldig gemaak nadat die vier maande oue reun ’n kabel van sy elektriese veiligheidshek afgekou en ’n eksotiese papegaai vrekgebyt het.
Matthysen het gesê hy was vlugvoos nadat hy die oggend van Londen teruggekeer het.
Hy was erg geïrriteerd, gefrustreerd en het vervoerprobleme gehad toe hy op die skade afkom. Die daad is in ’n “ongekende, tydelike, woede-uitbarsting” gepleeg.
Landdros C.E. Moldenhauer het Matthysen tot 12 maande tronkstraf of ’n boete van R10 000 gevonnis. Dié vonnis is in die geheel voorwaardelik vir vyf jaar opgeskort.
Die hofverrigtinge is ’n paar minute lank onderbreek toe Matthysen volgens Moldenhauer se bevel onmiddellik R5 000 aan die Dierebeskermingsvereniging (DBV) se Springs-tak moes betaal.
Matthyssen is onbevoeg verklaar om ooit weer ’n poolhond, buiten die een wat hy steeds het, te besit of te hanteer. “Ek is bly die hof is vol van mense wat omgee en wil sien dat geregtigheid geskied,” het Moldenhauer gesê.
“Terselfdertyd kan die hof nie van u ’n scapegoat maak nie, hoewel daar baie gevalle van mishandeling voorkom.”
Die staat het die saak teen mnr. Alex Serate, die tweede beskuldigde, teruggetrek.
Serate het die hondjie vasgehou. Mnr. Gustav Schult, distrikshof-beheeraanklaer, het gesê Serate was slegs ’n “instrument”.
Een diereliefhebber, met ’n poolhond-sagte speelding in die arms, het woedend uit die hof gestorm toe Matthysen volgens die aktiviste ’n “belaglike” vonnis opgelê is.
Luidens ’n voorgeleesde veeartsverslag is die roomkleurige hondjie se nek van bo afgesaag, wat beteken hy kon alles tot sy dood voel.
Matthysen se vriende, familie en regsverteenwoordiger is buite die hof met swaaiende plakkate begroet, wat hulle as “gemors” en “hondemoordenaars” beskryf het. “ Dog killer’s lawyer ,” het ’n briesende vrou mnr. Dirk Coetzee, Matthysen se prokureur, uitgejou. “How do you sleep at night ?”
Die skare het ondersteuners van die DBV, Husky Rescue en Husky Justice ingesluit.
Husky Justice het ’n petisie met 115 998 handtekeninge aan Schult oorhandig wat aan die hof voorgehou is.
07-25-2007, 02:17 AM #1662
Witrivier moet nóú stem oor naam
Witrivier. – Nóg ’n stryd dreig oor ’n Laeveldse dorp se naamsverandering.
Inwoners van Witrivier kry vandag hul laaste kans om te besluit of hul dorp se naam na Manzimhlophe of Mgwenyane moet verander, of net so moet bly.
Verlede week het gemoedere in die Mbombela-munisipaliteit, waaronder Nelspruit, Witrivier en Hazyview val, hoog geloop toe ’n openbare vergadering oor die verandering van Nelspruit se naam afgestel is.
Daar is by dié vergadering beswaar gemaak omdat daar nie genoeg openbare bydraes oor die naamsverandering gelewer is nie.
Die stadsraad sê egter dat daar nie nou omdraaikans is nie en dat die reeks vergaderings waar oor die nuwe name gestem moet word, sal voortgaan.
Mev. Bessie Pienaar, woordvoerder van die munisipaliteit, sê vandag se vergadering is die laaste kans wat die inwoners van Witrivier het om hul stem uit te bring.
As die reeks van 44 vergaderings aan die einde van Augustus afgehandel is, sal finale voorleggings aan die raad gedoen word.
Die raad sal dan besluit of enige van die name wel verander moet word, het die rdl. Vusi Sambo, voorsitter van die pleknaamkomitee, tydens die Nelspruit-vergadering gesê.
07-25-2007, 02:22 AM #1663
Regeringsdokumente gou in Afrikaans ‘vir gelyke status’
Alle regeringsdokumente sal gou by staatsdepartemente in Afrikaans beskikbaar wees as deel van die regering se poging om al 11 landstale gelyke status te gee.
Nasionale staatsdepartemente is gister deur die kabinet aangesê om so gou moontlik taaleenhede op die been te bring wat alle regeringsdokumente in die 11 landstale sal vertaal. Departemente sal só gedwing word om veeltaligheid aan te moedig.
Die kabinet het gister die voorstel aanvaar wat sê dat staatsdepartemente taaleenhede moet hê wat openbare dokumente in die amptelike landstale moet vertaal. Op provinsiale vlak moet dit in die amptelike tale van die provinsie vertaal word.
“Die belangrike diensleweringsdepartemente sal geprioritiseer word en hulle sal dopgehou word om te verseker dat hulle eenhede opstel wat die vertaling van dokumente sal hanteer,” het mnr. Themba Maseko, hoof van die regering se kommunikasiediens (GCIS), gister by ’n mediakonferensie in Pretoria gesê.
Die departemente wat spesifiek dopgehou sal word is binnelandse sake, justisie, maatskaplike ontwikkeling, onderwys, behuising, provinsiale en plaaslike regering en grondsake.
’n Strategie om taalbewustheid te kweek, is ook deur die kabinet goedgekeur. Dít moet “bewustheid kweek vir die ontwikkeling van al die amptelike tale, veral Afrika-tale”, het Maseko gesê.
Staatsdepartemente begroot sedert 2003, toe die kabinet die taalbeleidsraamwerk goedgekeur het, vir taaleenhede.
Die Pan-Suid-Afrikaanse Taalraad (Pansat) het gister die voorneme van die regering verwelkom, maar gesê dit “moes lankal gebeur het”.
Volgens mnr. Sibusiso Nkosi, woordvoerder van dié raad, is die raamwerk reeds sedert 2003 op die tafel, maar is dit nie in werking gestel nie omdat departemente gekla het dat hulle nie genoeg hulpbronne daarvoor het nie.
“Dit was vir ons ’n groot bron van kommer want dit het gelyk asof staatsdepartemente veeltaligheid nie enigsins ernstig opneem nie.”
Volgens Nkosi sal die regering se diensleweringsrekord ’n hupstoot kry met die plan om openbare dokumente te vertaal, maar die plan het nie “ genoeg tande” nie, meen hy.
“Hulle praat oor die gebrek aan hulpbronne, maar dit gaan ook oor departemente wat klagtes ignoreer. ’n Raamwerk moet opgestel word wat die inwerkingstelling moniteer. Die plan behoort meer vleis te kry sodat dit die mense wat dit in werking stel, op spesifieke maniere verantwoordbaar kan hou.”
07-25-2007, 02:30 AM #1664
2 banke halfuur uit mekaar beroof
Twee bankrooftogte is gister 30 min. uit mekaar in Florida, Roodepoort, en Blackheath, Johannesburg, uitgevoer.
Ná die eerste rooftog, in Florida, is ’n rower doodgeskiet en ’n tweede gewond.
Dié lê nou in die Leratong-hospitaal.
Sewe mans het omstreeks 14:15 by Standard Bank in Goldmanstraat toegeslaan.
Volgens kapt. Siphiwe Ndlovu, polisiewoordvoerder, het die mans hulle as kliënte voorgedoen.
In die bank het hulle die glasvenster by die kassiere se toonbank met ’n hamer stukkend geslaan.
Twee van die rowers (al sewe was gewapen met óf AK47-aanvalsgewere óf pistole) het deur die stukkende glasvenster gespring en bankpersoneellede aangehou.
Die bestuurder is beveel om die kluis oop te maak en die kassiere om hul geldlaaie leeg te maak.
Die mans is toe in drie motors – ’n Toyota Corolla, ’n Nissan Hardbody-bakkie en Opel Corsa – daar weg.
’n Lid van die polisie se honde-eenheid het oor die polisieradio gehoor om op die uitkyk te wees en verby van die verdagtes gery.
Die bestuurder van die Toyota Corolla het op die hoek van Barry Hertzogrylaan en The Highwayweg by die stopteken stilgehou.
Sy makker het met ’n AK47 uitgespring en in The Highwayweg afgehardloop terwyl hy die geweer op die polisie gerig het. Skote het geklap en die polisie het uit selfverdediging teruggevuur.
Die bestuurder is in die sitplek doodgeskiet. Die ander verdagte is in die been gewond en in hegtenis geneem.
’n Ma wat rakelings die wilde skietgeveg gemis het, het gesê sy is dankbaar dat die polisieman tydens die voorval agteruit in haar stasiewa vasgejaag het, anders was sy “óf raakgeskiet óf dood”.
Me. Toko Ngcukana (42) en Tembiso Twala (17), ’n vriend se seun, was in The Highwayweg op pad om haar drieling by die skool te gaan haal.
“Ek het agter die polisievangwa gery en net my flikkerlig aangesit om links verby te gaan toe die polisieman agteruit ry.
“My voertuig is erg beskadig, maar hy het deur sy optrede my lewe gered.”
Kapt. Bhekizizwe Mavundla, het gesê die rooftog in Blackheath het omstreeks 14:45 plaasgevind toe vier gewapende mans in blou oorpakke by Nedbank in Beyers Naudérylaan toegeslaan het. “Een het eerste ingegaan en wou nie toelaat dat die wag hom deursoek nie. Twee het gevolg en hamers uitgepluk.”
Die wag is toegesnou “bly stil, dit is ’n bankroof”, waarna hy na die boonste verdieping gevlug het.
Hulle het hul vuurwapens op die kassiere gerig en die glaspanele met hamers gebreek om by die geld te kom.
Geen skote is geskiet nie. Een van die hamers is later op die toneel gevind. Die rowers het met ’n onbekende bedrag in ’n wit Nissan Hardbody-bakkie, met registrasienommer KWY 021 GP, gevlug.
Die polisie vermoed nie in dié stadium dat die twee rooftogte met mekaar verband hou nie.
07-25-2007, 02:41 AM #1665
Sakeman vasgetrek ná hy geld vir Wynand insamel
Secunda. – ’n Gautengse sakeman wat glo beweer het dat hy geld insamel namens Wynand van Graan (12) wat sy arm en skouer verloor het ná komplikasies weens ’n rugbybesering, is gister hier in hegtenis geneem.
Hy het na bewering duisende rande uit goedgelowige inwoners van dié dorp geswendel.
Die verdagte is by die kantore van ’n plaaslike prokureursfirma, Jordaan en Coetzer, in hegtenis geneem.
Die oplettendheid van mnr. Gerrie Jordaan het daartoe gelei dat die beweerde bedrogskema op die lappe gekom het.
Oomblikke nadat die verdagte swendelaar ’n kontanttjek van R5 000 van dié firma ontvang het, is hy deur lede van die Secunda-speurtak vasgetrek.
Sy pa, wat ook ’n lid is van die beslote korporasie wat die geld ingesamel het, is voor die gebou gekry, maar nie in hegtenis geneem nie.
Die oorhandiging van die tjek aan die verdagte is op ’n versteekte videokamera vasgelê.
Die beweerde swendelary het sowat twee weke gelede in Secunda begin toe ’n vrou, net bekend as Belinda, beweer het dat sy namens Wynand van Graan geld insamel.
Van Graan, ’n gr. 6-leerling aan die Laerskool Randhart in Alberton, was die afgelope ruk in die nuus nadat sy regterarm, sleutelbeen en bladbeen geamputeer moes word weens ’n seldsame siekte, nikrotiserende fascitiis muositis. Dis ’n bakteriële infeksie wat die weefsel en spiere vernietig.
Wynand is tydens ’n rugbywedstryd beseer waarna hy die infeksie opgedoen het. Hy sterk tans aan nadat hy lank in die Rooikruis-kinderhospitaal in Kaapstad behandel is.
Volgens Jordaan het “Belinda” gesê sy samel namens Van Graan geld in en dat hy ’n leerling aan die Laerskool Oranjegloed op Secunda is. “Hulle wou glo net R380 van elke onderneming in die dorp insamel.”
Hy was voorheen self op dié skool se beheerraad en het vasgestel dat Van Graan nie ’n leerling daar is nie. Hy het die polisie in kennis gestel wat toe byderhand was om “Belinda” se meelopers vas te trek toe hulle by die prokureurs aangekom het om die geld af te haal.
Mev. Irene Botha, woordvoerder van die Wynand van Graan-trustfonds, sê hulle is ontsteld. “Hoe kan enige mens die smart van iemand anders gebruik om homself te verryk? Ek het vir niemand, behalwe die amptelike fondsadministrateurs, toestemming gegee om geld namens Wynand in te samel nie,” het sy gister vanuit Kaapstad gesê.
Supt. Hein Dürr, die speurtakbevelvoerder op Secunda, het gisteraand bevestig hulle is steeds besig om die verdagte se kantoor in Kemptonpark te deursoek. Daar is reeds op verskeie dokumente en ander bewysstukke beslag gelê.
Dürr sê die verdagte is nog nie aangekla nie en sal waarskynlik eers vandag ’n verklaring aflê.
Die dossier sal dan aan die senior staatsaanklaer voorgelê word vir ’n beslissing.
07-25-2007, 02:48 AM #1666
Nie geskors ná hy glo bedrog pleeg
Mnr. Mafika Sihlali, die SAUK se hoofregsbeampte, is nie geskors weens beweerde bedrog van sowat R1,8 miljoen nie, maar twee van sy werknemers is vroeër geskors omdat hulle nie afskrifte van e-posse aan hom gestuur het nie.
Mee. Rosy Royeppen en Andrea Williams, voormalige regsadviseurs van die SAUK, is in Desember geskors.
Dié skorsing is later opgehef en albei het intussen bedank.
Die SAUK het vandeesweek geweier om te verduidelik hoekom Sihlali nie geskors is nie.
’n Interne ouditverslag oor die ondersoek teen Sihlali is pas aan die media gelek.
Die Sunday Times het berig mnr. Dali Mpofu, SAUK-groephoof, is in April aangeraai om Sihlali hangende die ondersoek te skors. Dit het nooit gebeur nie.
Mpofu het klaarblyklik in Mei vir Beeld oor die ondersoek na Sihlali gelieg.
Hy het op 18 Mei ontken dat hy van ’n ondersoek teen Sihlali weet terwyl hy luidens die ouditverslag in Februarie opdrag gegee het dat beweringe teen Sihlali ondersoek word.
“Ek weet nie of daar ’n ondersoek is, of nie. Ek wil nie kommentaar lewer nie,” het hy destyds aan Beeld gesê.
Mpofu het vandeesweek ontken dat hy gelieg het.
“Dit is nonsens. Hoekom sou ek lieg? Kyk, ek kan nie daardie spesifieke (gesprek) onthou nie. Ek sou nooit so gesê het as ek geweet het daar was een (’n ondersoek) nie,” het hy gesê.
Mpofu se ontkenning in Mei van ’n ondersoek teen Sihlali het gekom nadat die SAUK sedert Maart navrae van Beeld oor die ondersoek teen Sihlali beantwoord het deur te sê hy is nie geskors nie.
Beeld het op 30 Mei berig die interne ondersoek teen Sihlali is een van dié waarby me. Elsje Oosthuizen, die hoof van die SAUK se interne ouditafdeling, betrokke was toe twee petrolbomme op 29 Mei na haar huis geslinger is. Dié bomme het nie ontsteek nie.
Die polisie het destyds gesê ’n moontlike verband tussen Oosthuizen se werk en dié voorval sal ondersoek word.
Kapt. Bhekizizwe Mavundla, polisiewoordvoerder, het vandeesweek aan Annelene Moses gesê niemand is nog in verband met dié voorval aangekeer nie.
Beeld het ook vroeër berig die polisie in Secunda soek na Sihlali omdat hy versuim het om vir ’n hofverskyning weens beweerde roekelose en nalatige bestuur op te daag.
Sr. supt. Hein Dürr van die polisie in Secunda het gister gesê Sihlali het sedertdien in die hof verskyn. Die saak duur voort.
07-25-2007, 03:00 AM #1667
Desperate Russiese ‘prins’ soek Bfn-nooi
’n DESPERATE Russiese busbestuurder het ná talle probeerslae elders besluit Bloemfontein is nét die plek vir hom om ’n nuwe lewe te begin – verkieslik met ’n Vrystaatse roos aan die sy.
Mnr. Gleb Terekhin (47) van Moskou se brief het ná baie draaie wonderbaarlik by Volksblad uitgekom. Dis net aan die “redakteur van Bloemfontein” gerig.
Hy vra die koerant moet hom help om ’n werk in Bloemfontein te kry sodat hy ’n nuwe lewe hier kan begin.
Hy hoop ook om ’n enkellopende Bloemfonteinse meisie hier te ontmoet.
Dit wil voorkom of Terekhin al talle soortgelyke briewe – in sy eie handskrif en met onder meer ’n afskrif van sy visum en ’n foto – aan verskeie koerante in ander lande gestuur het.
’n Afskrif van ’n advertensie-artikel oor sy pleidooi in ’n Kanadese koerant is ook saam met die brief aan Volksblad gestuur.
Hy sê hierin hy het al die wêreld vol gereis op soek na werk en ’n vroulike penvriend.
Terekhin weet nie hoekom hy eintlik op Bloemfontein besluit het nie, maar is bereid om per vliegtuig en bus na die Vrystaat te reis.
Hy gee ook nie die presiese datum wanneer hy hierheen kom nie, maar sê wél dat hy van Moskou via Londen na Johannesburg gaan vlieg en dan per bus na Bloemfontein gaan reis.
Bloemfonteinse rose moet hulle maar voorberei vir die onverwagse aankoms van dié Russiese “prins”, wat ook sy adres in die brief gee.
07-25-2007, 04:33 AM #1668
Identiteit gesteel op Facebook
LONDEN. – Mense wat sosiale netwerke soos Facebook, Friends Reunited, MySpace en Bebo gebruik, kan hulself daaraan blootstel om die slagoffers van identiteitsdiefstal te word, word hier gewaarsku.
Die diewe kan met net ’n handjievol persoonlike besonderhede wat aanlyn geplaas is, genoeg inligting bymekaar maak om lenings aan te gaan en kredietkaarte oop te maak.
Met sowat 28 miljoen mense wat byvoorbeeld Facebook gebruik, waarsku die krediet*inligtingsgroep Equifax dat mense die gevaar staan om slagoffers van dié soort misdaad te word wanneer hulle hul persoonlike inligting hier plaas.
Verlede jaar was 80 000 mense in Brittanje slagoffers van identiteitsdiefstal.
Mnr. Neil Munroe, direkteur by Equifax, sê die probleem is dat mense nie die belangrikheid besef van die soort inligting wat hulle op sulke webwerwe bekendmaak nie. Die kanse is groot dat iemand sy geboortedatum, waar hy woon, sy e-posadres, die werk wat hy doen en sy huwelikstatus hierop bekend sal maak.
Enigeen kan ’n naam of ’n ou vriend hierop soek sonder dat die persoon hiervan bewus is.
“Ongelukkig soek nie almal vir ’n vriend nie. Swendelaars kan die inligting gebruik om iemand se identiteit te steel en dan rekenings in die persoon se naam te open.”
Hy sê mense moet hulself beskerm deur so min inligting as moontlik te gee sodat dit nie so maklik is vir die diewe om hul identiteit te steel nie.
Sommige gebruikers pos selfs hul woonadresse of maak bekend wanneer hulle met vakansie gaan.
Die polisie is só bekommerd oor die styging in identiteitsdiefstal hier dat hulle beoog om ’n nasionale e-misdaadeenheid op die been te bring om dit aan te pak.
Identiteitsdiefstal kos die ekonomie na raming jaarliks meer as £1,6 miljard.
Intussen berig AFP dit blyk dat die vrees van tieners wat aan seksmisdadigers blootgestel word deur hul persoonlike inligting op sulke webwerwe te laai, moontlik grootliks ongegrond is.
Mnre. Sameer Hinduja, ’n kriminoloog van die Florida Atlantic-universiteit en Justin Patchin, ’n politieke wetenskaplike navorser by die Universiteit van Wisconsin, het ewekansig 9 282 uit 100 miljoen profiele op MySpace gekies om dié verskynsel te ondersoek.
Van die 2 423 profiele van mense onder 18 was 948 “privaat”.
Slegs vriende kan dus toegang tot persoonlike inligting kry.
Van die oorblywende 1 475 het een uit elke 12 hul volle naam verstrek, 57% hul foto aangeheg, 27,8% hul skool en 81% die stad waar hulle woon geïdentifiseer.
Daarteenoor het net 0,3% hul telefoonnommer en slegs 1% hul e-posadres verstrek.
“Wanneer dit in behoorlike konteks geplaas word . . . gebruik die meeste jeugdiges die webwerf op ’n verantwoordelike wyse,” het die navorsers gesê.
07-25-2007, 04:42 AM #1669
Pa moet eers vrou, toe seun se lyk uitken
Mnr. Mannetjie Harmse, ’n pa van Daspoort in die weste van Pretoria, moes gister eers sy vyfjarige seuntjie se lyk en toe sy vrou s’n gaan uitken nadat hulle eergister in Bremerstraat in Claremont naby hul huis doodgery is.
Mev. Elsebeth Harmse, Sondagkoerant-straatverkoper, en haar seun, Nico (5), is doodgery toe sy Nico, wat glo oor die straat gehardloop het, agternagesit het.
Mev. Rina Zeelie van Danville, mnr. Harmse se suster, het gister gesê die gesin se motor het sonder petrol gaan staan. “Mannetjie het vir Elsie en Nico gesê om vooruit te loop terwyl hy petrol gaan koop.
“Elsie sou Nico na die oorkant van die pad neem waar sy kleuterskoolonderwyser hom sou oplaai,” het Zeelie vertel.
Me. Louise Brits, woordvoerder van die Tshwane-metropolisie, het gesê Nico het na bewering uit sy ma se hand losgeruk en oor die straat gehardloop.
Sy ma is agterna en ’n bakkie het hulle getref.
Mnr. Harmse het gesê hy was by sy motor waar dit gaan staan het toe hy ’n slag hoor.
“Ek het nie gesien hoe hulle getref word nie,” het hy gesê.
Zeelie het gesê haar broer het na die toneel gehardloop en sy vrou en seun in die straat sien lê.
“My broer praat nie veel nie. Hy is nog te geskok,” het Zeelie gesê.
Sy het gesê haar broer het gister eers sy seun en toe sy vrou se lyk gaan uitken.
“Ons het baie seer. Ek gaan vir Elsie mis want ons het elke Sondag saam koerante verkoop.
“Nico was ’n oulike kind en baie lief vir stoei. Hy het laas maand vyf geword,” het Zeelie gesê.
Dr. Toni Jay-du Preez, ’n finalis in die Mev. Verenigde Nasies-wedstryd, wat in Mei vanjaar ’n sinkhuis aan die gesin geskenk het, was gister geskok en hartseer oor wat gebeur het.
Jay-du Preez het vir Nico tydens liefdadigheidswerk by die Beyers Bytjies-kleuterskool in Elandspoort ontmoet.
“Hy het diep in my hart gekruip en toe ek eendag vir hom vra wat hy die graagste wou hê, het hy gesê sy eie kamer en bed,” het Jay-du Preez vroeër aan Beeld vertel.
Nico en sy ouers het toe al vir ses maande in ’n piepklein eenvertrekhuisie gewoon.
Mev. Harmse het toe vertel dat sy al vier jaar lank op die waglys vir ’n Hop-huis.
“Die sinkhuis is soos manna uit die hemel,” het sy toe aan Beeld gesê.
Insp. Paul Ramaloko, polisiewoordvoerder, het gesê die polisie ondersoek ’n saak van strafbare manslag
Daar is nog geen begrafnisreëlings getref nie.
07-26-2007, 03:10 AM #1670
Hospitaalgroepe ontken pryse word opgeblaas
PRETORIA. – Die drie private hospitaalgroepe Netcare, Life Healthcare en Medi-Clinic, het die bewerings van opgeblaaste pryse vir mediese materiale en toestelle ten sterkste ontken.
Dr. Rajesh Patel, hoof van voordele en risiko’s by die Raad van Gesondheidsfinansiers (BHF), het eergister op die BHF se konferensie by Sun City gesê private hospitale sal vanjaar siekefondse en hul lede ten minste R2 miljard te veel vra vir sekere items.
Hy het dit aan konferensiegangers gestel dat ’n ondersoek deur die Mededingingskommissie, soortgelyk aan die onlangse verhore oor bankkoste, dalk nodig is na aanleiding van dié praktyke.
Life Healthcare het in ’n verklaring ’n openbare verskoning van Patel en/of BHF geëis.
Me. Marietjie Shelly, kommunikasiehoof, sê die uitlatings oor onetiese gedrag is “onverantwoordelik en lasterlik”.
Sy sê Life Health het vyf jaar gelede beweeg na ’n nuwe kostemodel vir mediese materiaal waar daar geen wins meer ingebou is nie.
Dr. Richard Friedland, uitvoerende hoof van Netcare, was eweneens boos oor die uitlatings.
Dit is “absoluut nonsens” dat Netcare verskaffers sal vra om pryse op te blaas en dan die verskil tussen die verskaffers se prys en die opgeblaaste prys aan die hospitaal te betaal, sê hy.
Netcare vra siekefondse die pryse wat deur die verskaffers bepaal word.
Mnr. Koert Pretorius, bedryfshoof van Medi-Clinic, sê hulle gebruik al sedert 2002 die netto aankoopprys-model.
Die model het weggedoen met alle vorme van afslag en kortings op farmaseutiese en chirurgiese items.
Dit het die farmaseutiese afdeling in ’n koste- eerder as winssentrum verander.
’n Siekefonds het gewaarsku dat dié bewerings nie moet veroorsaak dat “die oog van die bal gehaal word nie”.
Die grootste kostedrywers is nie die wattebolle en chirurgiese handskoene nie, maar nuwe tegnologie-prosedures.
Die verwydering van byvoorbeeld die blindederm of lewer deur ’n laparoskopie-prosedure eerder as ’n oop-prosedure kan 30% en 40% duurder wees.
Netcare het die bewering dat siekefondse teen die einde van die jaar R300 miljoen meer gaan betaal vir narkose-gasse wat nooit op pasiënte gebruik is nie, ook verwerp.
Netcare sê pasiënte betaal per minuut vir die gas wat hulle ontvang.
Die bewering is dat hospitale veronderstel is om dit per millimeter te doen.
Volgens Friedland is net die nuutste masjiene in staat om dit te doen.
Een masjien kos R1 miljoen.
Patel hou egter vol dat verskaffers sê pryse word wél opgeblaas.
“As die hospitaalgroepe dit ontken, is dit óf die verskaffers wat vir ons lieg, of daar is iets anders wat nie openbaar word nie,” sê hy.
Volgens Patel hoop hy sy uitlatings vestig die publiek en die regering se aandag op dié praktyk sodat iets daaraan gedoen kan word.
“Laat hulle (hospitale) na vore kom en vertel wat regtig aan die gang is,” sê hy.